CELEX: 62010TA0029
Language: mt
Date: 2012-03-02 00:00:00
Title: Kawżi T-29/10 u T-33/10: Sentenza tal-Qorti Ġenerali tat- 2 ta’ Marzu 2012 — Il-Pajjizi l-Baxxi u ING Groep vs Il-Kummissjoni ( “Għajnuna mill-Istat — Settur finanzjarju — Għajnuna maħsuba sabiex jiġi rrimedjat taqlib serju fl-ekonomija ta’ Stat membru — Kontribuzzjoni ta’ kapital bl-għażla mogħtija lill-benefiċċjarju tal-għajnuna bejn ir-rimbors jew il-konverżjoni tat-titoli — Tibdil tal-kundizzjonijiet tar-rimobrs matul il-proċedura amministrattiva — Deċiżjoni li tiddikjara l-għajnuna bħala kompatibbli mas-suq komuni — Kunċett ta’ għajnuna mill-Istat — Vantaġġ — Kriterju tal-investitur privat — Rabta neċessarja u proporzjonata bejn l-ammont tal-għajnuna u l-entità tal-miżuri maħsuba sabiex tiġi permessa l-kompatibbiltà tal-għajnuna” )

21.4.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 118/23
            
         Sentenza tal-Qorti Ġenerali tat-2 ta’ Marzu 2012 — Il-Pajjizi l-Baxxi u ING Groep vs Il-Kummissjoni
   (Kawżi T-29/10 u T-33/10) (1)
   
   (Għajnuna mill-Istat - Settur finanzjarju - Għajnuna maħsuba sabiex jiġi rrimedjat taqlib serju fl-ekonomija ta’ Stat membru - Kontribuzzjoni ta’ kapital bl-għażla mogħtija lill-benefiċċjarju tal-għajnuna bejn ir-rimbors jew il-konverżjoni tat-titoli - Tibdil tal-kundizzjonijiet tar-rimobrs matul il-proċedura amministrattiva - Deċiżjoni li tiddikjara l-għajnuna bħala kompatibbli mas-suq komuni - Kunċett ta’ għajnuna mill-Istat - Vantaġġ - Kriterju tal-investitur privat - Rabta neċessarja u proporzjonata bejn l-ammont tal-għajnuna u l-entità tal-miżuri maħsuba sabiex tiġi permessa l-kompatibbiltà tal-għajnuna)
   2012/C 118/38
   Lingwa tal-kawża: l-Olandiż u l-Ingliż
   
      Partijiet
   
   
      Rikorrenti: Ir-Renju tal-Pajjiżi l-Baxxi (rappreżentanti: C Wissels, Y. de Vries u M. de Ree, aġenti, assistiti minn P. Glazener, avukat) (Kawża T-29/10); u ING Groep NV (Amsterdam, il-Pajjiżi l-Baxxi) (rappreżentanti: inizjalment O. Brouwer, M. Knapen u J. Blockx, avukati, sussegwentement minn O. Brouwer, J. Blockx u M. O’Regan, solicitor (Kawża T-33/10)
   
      Konvenuta: Il-Kummissjoni Ewropea (rappreżentanti: H. van Vliet, L. Flynn u S. Noë, aġenti)
   
      Intervenjenti insostenn tar-rikorrenti fil-Kawża T-33/10: De Nederlandsche Bank NV (Amsterdam, il-Pajjiżi l-Baxxi) (rappreżentanti: inizjalment B. Nijs u G. van der Klis, sussegwentement minn G. van der Klis, M. Petite u S. Verschuur, u finalment minn M. Petite u S. Verschuur, avukati)
   
      Suġġett
   
   Talbiet għal annullament parzjali tad-Deċiżjoni tal-Kummissjoni 2010/608/KE, tat-18 ta’ Novembru 2009, dwar l-għajnuna mill-Istat C 10/09 (ex N 138/09) implimentata mill-Pajjiżi l-Baxxi għall-Faċilità ta’ Sostenn ta’ Assi Mhux Likwidi u l-Pjan ta’ Ristrutturar tal-ING (ĠU 2010, L 274, p. 139).
   
      Dispożittiv
   
   
               (1)
            
            
               Il-Kawżi T-29/10 u T-33/10 huma magħquda flimkien għall-finijiet ta’ din is-sentenza.
            
         
               (2)
            
            
               L-ewwel paragrafu tal-Artikolu 2 tad-Deċiżjoni tal-Kummissjoni 2010/608/KE, tat-18 ta’ Novembru 2009, dwar l-għajnuna mill-Istat C 10/09 (ex N 138/09) implimentata mill-Pajjiżi l-Baxxi għall-Faċilità ta’ Sostenn ta’ Assi Mhux Likwidi u l-Pjan ta’ Ristrutturar tal-ING kif ukoll it-tieni paragrafu tal-Artikolu 2 tal-imsemmija deċiżjoni u l-Anness II ta’ din id-deċiżjoni huma annullati.
            
         
               (3)
            
            
               Il-Kummissjoni Ewropea hija kkundannata għall-ispejjeż.
            
         
      (1)  ĠU C 80, 27.03.2010.